बिशुनपुरा(गढ़वा) : गढ़वा टाउन हॉल के मैदान में 09 दिसंबर 2018 को होने वाली किसान अधिकार महासम्मेलन कार्यक्रम की सफलता को लेकर नव जवान संधर्ष मोर्चा कार्यालय में मोर्चा कार्यकर्ताओं की बैठक आयोजित की गई। महासम्मेलन कार्यक्रम में मुख्य रूप से नव जवान संघर्ष मोर्चा के केन्द्रीय अध्यक्ष सह विधायक भवनाथपुर विधानसभा क्षेत्र भानु प्रताप शाही एवं केन्द्रीय संयोजक किसान संघर्ष मोर्चा के पुष्प रंजन जी होंगे। बैठक में उपस्थित प्रखंड प्रभारी कृपाल सिंह ने बताया कि आजादी के बाद आज तक कोई भी सरकार किसानो को लेकर उनके मुलभुत समस्याओं पर गंभीरता से विचार नही कर रही है, न ही आवश्यक करवाई कर रही है, जिससे किसानों की समस्या बनी हुई है। इसी लिए किसानो की हित की लड़ाई के लिए किसान अधिकार महासम्मेलन का आयोजन किया जा रहा है जिसमे पलामू प्रमंडल के सभी किसान भाई मौजूद होंगे। कार्यक्रम की सफलता के लिए उपस्थित सभी पंचायत अध्यक्षो को अधिक से अधिक किसान भाइयों को सम्मलेन में भाग लेने की अपील की। बैठक में विधायक प्रतिनिधि कृष्णा विश्वकर्मा, प्रखंड अध्यक्ष अशोक पासवान, धनंजय सिंह, एनुल अंसारी, मुन्ना सिंह, इंद्रजीत ठाकुर, धनञ्जय पाण्डे, सहित पार्टी के कार्यक्रता उपस्थित थे।